Lav et referat af nedenstående tekst:

Tekst:
Onsdag aften var to unge piger involveret i en soloulykke i Borup nær Nibe. De to piger på henholdsvis 17 og 18 år kørte på Halkærvej galt og ramte et træ i høj fart. Føreren af bilen var den 17-årige pige, som intet kørekort har. Det oplyser vagtchef ved Nordjyllands Politi, Jesper Sørensen. Efter ulykken blev den ene af de to unge piger fløjet til Aalborg Sygehus, og den anden blev kørt med ambulance til sygehuset. - Jeg ringede til sygehuset i går aftes, og der lød det ikke til, at det var meget alvorligt. Umiddelbart så er der noget der tyder på, at de slipper for alvorlige skader, siger vagtchef ved Nordjyllands Politi, Jesper Sørensen. Lige nu vides det ikke, hvad årsagen til ulykken er, men det undersøges, om den 17-årige pige uden kørekort, også har kørt påvirket af alkohol. - I og med, at det ikke kunne udelukkes, har vi taget blod af føreren, fortæller Jesper Sørensen. Den 17-årige pige er nu sigtet for kørsel uden førerret.

Referat:
Onsdag aften påkørte en 17-årig pige i høj fart et træ nær Borup. Pigen har intet kørekort og blev kort efter ulykken fløjet til Aalborg Sygehus.